Veevalaja (märk)

Veevalaja (ladina keeles Aquarius) (sümbol ♒︎) on üheteistkümnes sodiaagimärk. 

Tänapäevase teadusliku maailmapildi kohaselt kvalifitseerub sodiaagimärkide kontseptsioon ning astroloogia tervikuna pseudoteaduseks.

Lühiiseloomustus

Õhumärk Veevalaja on seotud ühiste energiaväljadega, nii ühiste tegude kui mõtetega. Inimene, kel Päike Veevalajas, on enamasti ratsionaalne ja objektiivne, suudab olukordi hinnata tundeid kõrvale jättes ning kriisihetkel väga kiiresti reageerida. Sõbrad ja mõttekaaslased võivad talle olla tähtsamad oma perest ning sageli on ta ühiskondlikult väga aktiivne. Ta on ülikiire mõtlemisega, seisab uuenduste eest ega väärtusta enamasti traditsioone. Sageli peetakse Veevalajat revolutsionääri võrdkujuks. Negatiivse poole pealt on ta pahatihti empaatiavõimetu. Samuti on ta üsna jäiga mõtlemisega, pidades oma ideid ainuõigeks. 

Kuu Veevalajas viitab inimesele, kes ei saa oma tunnetega kuigi hästi kontakti, mõistuse hääl jääb peale. Ta võib karta ka teiste inimeste tundepuhanguid. Talle meeldivad uued ja ootamatud olukorrad. Turvatunnet pakub talle võimalus teha asju omamoodi, teistest sõltumatult ja halli massiga kaasa ujumata. Ta õhutab ka teisi otsima isiklikku vabadust .

Merkuur Veevalajas näitab välkkiiret mõtlemist, uuenduslikkust, orienteeritust tavatutele lahendustele. Inimene mõtleb iseseisvalt ega lähe karjamentaliteediga kaasa. Negatiivsel juhul kipub demonstreerima oma vaimseid võimeid ja võib tunduda üleolev. Teised ei pruugi ta mõttekiirusele järele jõuda .

Veenus Veevalaja märgis näitab, et inimene on tolerantne ja sobib väga erinevate inimtüüpidega. Kuna ta eelistab suhetes hoida pisut distantsi, sobib talle näiteks internetisuhtlus. Talle sobivad ka kaugsuhted, sest vabadus ja hingamisruum on olulised. Teda võivad huvitada ebatraditsioonilised suhted. Raha teenitakse pigem mõistusega, see võib kiirelt tulla ja minna .

Marss Veevalajas viitab sellele, et inimene kulutab palju energiat vanast vabanemiseks ja uue loomiseks. Energiatase on ebaühtlane, kõige rohkem on seda siis, kui inimene saab ise oma tegevuse ja selle ajastamise üle otsustada. Palju energiat võib kuluda mässamisele talle sobimatu vastu.

Jupiter Veevalajas näitab, et inimesele toovad edu sõltumatus ja omapärased, ebatraditsioonilised lahendused. Inimene tunneb end õnnelikuna, kui ei pea kellelegi alluma. Tal tuleks elus õppida hindama ka lähisuhteid.

Saturn Veevalajas viitab inimesele, kellele on tähtis kuuluda mingisse kindlasse gruppi. Ta suudab leida ratsionaalseid lahendusi ning huvitub teadusest . Inimesel on hea keskendumisvõime ja ta peab oluliseks erapooletut tõde ning õiglust ja vastutustunnet inimsuhetes.

Uraan liikus viimati Veevalajas umbes aastatel 1996–2002. Sel ajal sündinud põlvkond on väga heade vaimsete võimete ja tugeva intuitsiooniga, iseseisva mõtlemisega. Neile on tähtis inimkonna kui terviku heaolu. Negatiivsel juhul võivad olla liiga kangekaelsed ja eirata igasugust distsipliini.

Neptuun liikus Veevalajas viimati umbes aastatel 1998–2012. Sel ajastul sündinud põlvkond on iseäranis tugeva intuitsiooniga, peab humaanseid väärtusi ülitähtsaks ning õpib kasutama uusi energialiike. Nad mõistavad eelmisi põlvkondi, on originaalsed, isetud ja loomingulised.

Pluuto oli Veevalajas viimati umbes aastatel 1777–1799 ja uuesti liigub selles märgis umbes aastatel 2024–2043. Sel ajal sündinud põlvkond kaldub mässama ühiskondlike ja ideoloogiliste tavade vastu, nad tahavad luua uue sünteesi isiklikust võimust ja ühiskondlikust kasust. Nad on väga võimukad ja peavad elu jooksul õppima ühiskondlikku vastutust.
Traditsioonilised vastavused
 Parameeter Aeg  u 21. jaanuar – 18. veebruarValitseja  Saturn ja UraanDomineeriv sõnapaar  Ma teanSünnimaja  ÜheteistkümnesOmadus  KindelElement  ÕhkPolaarsus  PositiivneEksaltatsioon  SaturnLangus  PäikePagendus  MarssAastaaeg  TalvNädalapäev  LaupäevNumber  4Füsioloogia  Sääred ja pahkluud, vereringe, käbinääreSünnikivid  Akvamariin, ametüstKristallid  Merevaik, angelliit, sinine tsölestiit, sinine obsidiaan, Boji kivi, krüsopraas, fluoriit, labradoriit, magnetiit, kuukivi, antakamiitMetallid  Plii, uraan, alumiinium, plaatinaVärvid  Taevasinine, elektrisinine, türkiissinineLoomad  Faasanid ja suured, kaugele lendavad linnudTaimed  Orhideed, kuldvihm, alraun, lumikellukesed, kannatuslill, tihashein, kuldking, palderjan, humalPuud  Enamik viljapuid, leeder, viiruk, mürr, pihlakasKohad  Poola; Horvaatia; Skandinaavia; Venemaa, eriti Siber; Põhja-Ameerika, eriti Los Angeles; Etioopia; hipide rajad; mägised ja ebatasased kohad; kohad, kus hoitakse masinaid; karjäärid, kus kaevandatakse mineraale, viinamarja-istandused; kaevud; hiljuti haritud maa; allikad ja veejuhtmed; arstikabinetid ja loengusaalid

Viited

Kategooria:Kalender
Kategooria:Sodiaagimärgid